**Clepsidra cu rugăciuni**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamne Doamne ești acasă

ai spus să bat și vei deschide

deșertul lumii mă apasă

deșertul Doamne din cuvinte

Ai spus să bat că vei deschide

pustiul Doamne-i peste tot

nici morții vai nu-s în morminte

e prea pustiu să mai suport

Pustiul Doamne-i peste tot

deșertul lumii mă apasă

și din genunchi te-nalți socot

când Doamne totuși ești acasă

C-ai spus să bat și vei deschide

dar ceru-i vai tot din cuvinte

Costel Zăgan, CEZEISME II